Legal Document

Category: 387

Text:
16.   ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 730 της 3/15 Ιουλ. 1981 (ΦΕΚ Α΄ 186) Περί αυξήσεως των υπό του Ταμείου Προνοίας Εργοληπτών Δημοσίων Έργων παρεχομένων εφ’ άπαξ βοηθημάτων. Έχοντες υπ’ όψιν: 1.Τας διατάξεις της παρ. 8 του άρθρ. 2 του Ν.Δ. 75/1946 «περί συστάσεως Ταμείου Προνοίας Εργοληπτών Δημοσίων Έργων». 2.Τας διατάξεις της παρ. 2 του άρθρ. 12 του Νόμ. 400/1976 «περί Υπουργικού Συμβουλίου και Υπουργείων» (ΦΕΚ 203/76 τ.Α΄). 3.Τας διατάξεις των άρθρ. 17 παρ. 2 εδάφ. β΄ περίπτ. αα΄ και 113 παρ. 2 εδάφ. α΄ του Π.Δ. 544/77 (ΦΕΚ 178/77 τ.Α΄), ως η τελευταία αντικατεστάθη δια της παρ. 1 του άρθρ. 2 του Νόμ. 728/77 (ΦΕΚ 316/77 τ.Α΄). 4.Την υπ’ αριθ. 1029/1980 κοινήν απόφασιν του Πρωθυπουργού και του Υπουργού Κοινωνικών Υπηρεσιών «περί αναθέσεως αρμοδιοτήτων στους Υφυπουργούς Κοινωνικών Υπηρεσιών» (ΦΕΚ 491/80 τ.Β΄). 5.Την σύμφωνον γνώμην του Δ.Σ. του Ταμείου Προνοίας Εργοληπτών Δημοσίων Έργων, ληφθείσαν κατά την υπ’ αριθ. 4/42/18.3.81 συνεδρίασιν αυτού. 6.Την γνωμοδότησιν του Συμβουλίου Κοινωνικής Ασφαλείας ληφθείσαν κατά την υπ’ αριθ. 8/26.2.81 συνεδρίασιν αυτού της ΚΑ΄ περιόδου. 7.Την υπ’ αριθ. 566/1981 γνωμοδότησιν του Συμβουλίου της Επικρατείας, προτάσει του επί των Κοινωνικών Υπηρεσιών Υφυπουργού, αποφασίζομεν: Άρθρον Μόνον.-1.Το υπό του Ταμείου Προνοίας Εργοληπτών Δημοσίων Έργων παρεχόμενον εις τους εξερχομένους του επαγγέλματος δι’ οιονδήποτε λόγον ησφαλισμένους αυτού, πλήρες εφ’ άπαξ βοήθημα (χορηγία) δια τους έχοντας συμπεπληρωμένον τριακονταπενταετή χρόνον ασφαλίσεως, καθορίζεται εφεξής ως κάτωθι: α)Δια τους ησφαλισμένους Εργολήπτας Δημοσίων Έργων Γ΄ και Δ΄ Τάξεως ως και τους μετόχους υπαλλήλους του Ταμείου και των Εργοληπτικών Οργανώσεων από του 6ου βαθμού συμπεριλαμβανομένων και άνω εις 590.000 δραχμάς. β)Δια τους λοιπούς ησφαλισμένους του Ταμείου εις 450.000 δραχμάς. 2.Εις περίπτωσιν κατά την οποίαν ο συνολικός χρόνος ασφαλίσεως οιουδήποτε εκ των ανωτέρω ησφαλισμένων είναι μικρότερος των 35 ετών και εφ’ όσον συντρέχουν αι προϋποθέσεις του άρθρ. 1 του Β.Δ. της 13/29 Μαρτ. 1947 «περί χορηγιών του Ταμείου Προνοίας Εργοληπτών Δημοσίων Έργων», ως ισχύει κατόπιν των τροποποιήσεων και συμπληρώσεων αυτού, ο ησφαλισμένος δικαιούται τόσων τριακοστών πέμπτων του πλήρους εφ’ άπαξ βοηθήματος, όσα και τα έτη του χρόνου ασφαλίσεως αυτού. 3.Χρόνος ασφαλίσεως πλέον των 35 ετών δεν αναγνωρίζεται.